stanford-oval/wikipedia huggingface dataset:
LyX

| LyX |
| --- | --- |

 LyX 2.0.2 Linux
Kehittäjä:  The LyX Team
Kehityshistoria
Ensijulkaisu:  1995
Vakaa versio:  2.4.2 (3. lokakuuta 2024)
Tiedot
Ohjelmistotyyppi:  tekstinkäsittelyohjelma
Ohjelmointikielet:  C++, Qt
Lisenssi:  GNU General Public License
Aiheesta muualla
Verkkosivusto
LyX on vapaa LaTeX-ladontaan perustuva tekstinkäsittelyohjelma. Se on tehty "näet mitä tarkoitat"-periaatteen pohjalta (engl. what you see is what you mean, WYSIWYM). Tällä tarkoitetaan, että käyttäjän tarvitsee huolehtia vain tekstin sisällöstä ja rakenteesta. Tekstin muotoilun hoitaa ladontajärjestelmä LaTeX. LyX on suunniteltu ammattimaisen ulkoasun tuottamiseen yksinkertaisesti ilman, että LaTeX-komentoja tarvitsee opetella.
LyX on suosittu erityisesti teknisen ja matemaattisen tekstin kirjoittajien keskuudessa sen kehittyneen matemaattisen tekstin esityksen vuoksi. Viime aikoina se on saanut suosiota myös yhteiskuntatieteilijöiden keskuudessa, koska LyXiin on lisätty laaja tuki viitetietokannoille. TeX-järjestelmän vuoksi LyXillä voidaan tuottaa erilaisia dokumentteja kuten kirjoja, muistiinpanoja, opinnäytteitä ja tieteellisiä artikkeleita. LyXissä on kielentarkistus kaikille suurille kielille. Suomelle toimii tavutus, mutta GNU Aspellin tarjoama kielentarkistus toimii toistaiseksi heikosti.
LyX-ohjelma on kehitetty alun perin Unixille ja Linuxille. Siitä on olemassa myös Windows- ja OS X -versio. LyXin Windows-versio käyttää MiKTeXiä.
Ohjelma on tehty enimmäkseen C++:lla ja se käyttää Qt:ta.
Aiheesta muualla

LyXin viralliset sivut
Maarja-Liis Ilus

Maarja-Liis Ilus.
Maarja-Liis Ilus (artistinimi Maarja; s. 24. joulukuuta 1980 Tallinna) on virolainen laulaja. Hän on suosituimpia virolaisia artisteja.
Ilus on virolaisista artisteista ainoa, joka on osallistunut kahdesti Eurovision laulukilpailuun: Vuonna 1996 vain 15-vuotiaana yhdessä Ivo Linnan kanssa kappaleella "Kaelakee hääl", joka sai täydet 12 pistettä Suomesta, Ruotsista ja Islannista ja sijoittui lopulta viidenneksi, sekä vuonna 1997 kappaleella "Keelatud maa", joka sijoittui kahdeksanneksi.
Ilus toimii Unicefin hyvän tahdon lähettiläänä.
Diskografia

Albumit:
Maarja-Liis (1996)
First In Line (1998)
Kaua Veel (1998)
First In Line (1998) vain Japanissa
Heart (1998) vain Japanissa
City Life (2001)
Look around (2005)
Läbi jäätunud klaasi (2006)
Homme (2008)
Jõuluingel (2009)
Kuldne põld (2012)
Singlet:
First in Line (1996)
Hold Onto Love (1998)
Hold Onto Love (1998) vain Japanissa
All the Love You Needed (2001)
He Is Always On My Mind (2003)
Tulilinnud (2015)
Nii sind ootan (2015)
Aiheesta muualla

Maarja-Liis Ilusin kotisivu (Arkistoitu – Internet Archive) (englanniksi)
Maarit Turtiainen

Maarit Turtiainen (s. 1957 Kolho, Mänttä-Vilppula) on ruotsinsuomalainen kirjailija ja toimittaja. Hän asuu Tukholmassa ja toimii ruotsinsuomalaisia kirja- ja kulttuurimessuja järjestävän yhdistyksen Kulttuuri.sen puheenjohtajana.
Turtiainen valmistui Tukholman toimittajakoulusta 1982 ja on työskennellyt muun muassa Ruotsin television suomenkielisessä toimituksessa, josta jäi vapaaksi toimittajaksi ja kirjailijaksi 2015.
Tuotanto

Turtiaisen esikoisromaani Punainen paasto (2012) oli vuonna 2013 ehdolla ruotsinsuomalaisen Kaisa Vilhuinen -palkinnon saajaksi. Turkin Istanbuliin ja Ruotsiin sijoittuva Punainen paasto on kehitysromaani, jonka päähenkilö muuttuu romaanin mittaan kaikkitietävästä nuoresta kypsemmäksi naiseksi.
Turtiaisen toisen romaanin Eilisen seitit (2015) päähenkilö on ruotsinsuomalainen nainen Helena, joka on karistanut suomalaisuuden itsestään. Hän on mennyt naimisiin ruotsalaisen miehen kanssa ja saanut lapsen. Eilisen seitit on psykologinen sukupolviromaani, jossa Helena joutuu punnitsemaan valintojaan vasten omaa perhetaustaansa.
Turtiaisen kolmannelle romaanille Marttinansaari myönnettiin 2020 Kaisa Vilhuinen -palkinto. Fiktiivinen evakkoromaani on saanut nimensä Pyhäjärvessä sijaitsevasta Marttinansaaresta. Romaanissa yhdistyvät fakta ja fiktio sekä kirjailijan oma kokemus suvun historian tutkimisesta ja juurien löytämisestä. Sen kertomuksessa on käytetty hyväksi Turtiaisen äidin ja isän kokemuksia sodasta ja evakkoon joutumisesta muun Karjalan väestön tavoin. Kahdessa eri aikatasossa liikkuva romaani käsittelee toisen maailmansodan aikaa ja 1980-lukua.
Teokset

Punainen paasto: romaani. WSOY (2012)
Eiliset seitit. Compania Comder (2015)
Marttinansaari: romaani. Författares Bokmaskin (2021)
Mab

| Mab |
| --- | --- |

Löytäminen
Löytäjät:  Mark R. Showalter, Jack J. Lissauer
Löytöaika:  25. elokuuta 2003
Kiertoradan ominaisuudet
Planeetta:  Uranus
Keskietäisyys:  97,736 km
Eksentrisyys:  0,0025
Kiertoaika:  0,923 d
Inklinaatio:  0,1335°
Fyysiset ominaisuudet
Päiväntasaajan halkaisija:  noin 24 km
Pinta-ala:  1900 km2
Massa:  1,0×1016 kg
Painovoima pinnalla:  0,0044 m/s2
Pakonopeus pinnalla:  0,011 km/s
Albedo:  0,103
Kaasukehän ominaisuudet
Kaasunpaine:  ei ole
Mab on Uranuksen kuu, joka löydettiin Hubble-avaruusteleskooppia käyttämällä vuonna 2003, jolloin sille annettiin väliaikainen nimi S/2003 U 1. Se tunnetaan myös nimellä Uranus XXVI.
Koska Mab on varsin tumma ja pieni, sitä ei ensin nähty Voyager 2:n ottamista kuvista. Perditan löydyttyä kuvista vuonna 1997 kuvia alettiin tarkastella uudelleen.
Aiheesta muualla

Showalter, M. & Lissauer, J.: Hubble Uncovers Smallest Moons Yet Seen Around Uranus Hubblesite.  25.9.2003. Viitattu 22.1.2020. (englanniksi)
Uranuksen kuut
| --- | --- |
Sisemmät kuut:  Cordelia | Ofelia | Bianca | Cressida | Desdemona | Juliet | Portia | Rosalind | Cupid | Belinda | Perdita | Puck | Mab
Suuret kuut:  Miranda | Ariel | Umbriel | Titania | Oberon
Ulommat kuut:  Francisco | Caliban | Stefano | Trinculo | Sycorax | Margaret | Prospero | Setebos | Ferdinand
Gustaf Nyholm

Gustaf Georg Nyholm (14. huhtikuuta 1898 Helsinki – 11. huhtikuuta 1946) oli suomalainen kuvanveistäjä.
Gustaf Nyholm opiskeli Taideteollisessa keskuskoulussa 1912–1914 ja Suomen Taideyhdistyksen piirustuskoulussa 1914–1917. Hän osallistui Suomen Taiteilijain näyttelyihin vuosina 1914, 1915, 1917, 1918, 1921, 1922, 1923, 1926, 1930, 1931, 1932 ja 1943. Hänen töitään oli esillä myös ulkomailla Tukholmassa 1929. Nyholm toimi 1920-luvun lopulla pienoisveistosten suunnittelijana Arabian tehtailla.
Teoksia

Istuva tyttö : marmoriveistos. 1917
Makaava nainen, malli K 20 : Arabian sarjatuotantona valmistama posliiniveistos.
Kukkateline "Afrodite", malli K 22 : Arabian sarjatuotantona valmistama posliiniveistos.
Jääkarhuveistos, malli K 39 : Arabian sarjatuotantona valmistama posliiniveistos. 1927-1929
Palkinnot

III palkinto dukaattikilpailussa 1915
II palkinto dukaattikilpailussa 1916
I palkinto dukaattikilpailussa 1922
IV palkinto valtion taidekilpailussa 1935
Aiheesta muualla

Suomalaisen kuvataiteen bibliografia : Gustaf Nyholm
Major League Baseball -kausi 1880

Major League Baseball -kausi 1880 käsitti ainoastaan vuodesta 1876 toimineen National Leaguen. Kauden jälkeen Eastern Championship Associationin mestari Washington Nationals kohtasi NL:n voittaneen Chicago White Stockingsin kahdeksan näytösottelun sarjassa. Nationals voitti otteluista neljä, White Stockings kolme ja kerran päädyttiin tasapeliin.
Major League

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| National League | National League | National League | National League | National League | National League |  |
| Sija | Joukkue | Voitot | Tappiot | Tasan | Voittosuhde |   GB |

| 1. | Chicago White Stockings | 67 | 17 | 2 | .798 | – |
| 2. | Providence Grays | 52 | 32 | 3 | .619 | 15 |
| 3. | Cleveland Blues | 47 | 37 | 1 | .560 | 20 |
| 4. | Troy Trojans | 41 | 42 | 0 | .494 | 25.5 |
| 5. | Worcester Ruby Legs | 40 | 43 | 2 | .482 | 26.5 |
| 6. | Boston Red Caps | 40 | 44 | 2 | .476 | 27 |
| 7. | Buffalo Bisons | 24 | 58 | 3 | .293 | 42 |
| 8. | Cincinnati Reds | 21 | 59 | 3 | .263 | 44 |
| --- | --- |
    : Joukkue poistettiin liigasta kauden jälkeen.  Tilalle otettiin Detroit Wolverines
Aiheesta muualla

Baseball almanakka - National League 1880
The World Champion 1880 Washington Nationals, The Players (englanniksi)
Mama Corsica

|  Mama Corsica> Kappaleen tiedot |
| --- | --- |
Esittäjä(t):  Patrick Fiori
Säveltäjä(t):  François Valéry
Sanoittaja(t):  François Valéry
Euroviisutiedot
Vuosi:  1993
Maa:  Ranska
Kieli:  ranska, korsika
Sijoitus:  4.
Pisteet:  121
Sanat:  sanoitus
Muuta:  Kapellimestarina Christian Cravero
Mama Corsica on Patrick Fiorin esittämä kappale, joka edusti Ranskaa vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa neljänneksi 121 pisteellä.
Lyas

| Lyas |
| --- | --- |

 Lyas
 44°44′24″N, 4°36′04″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Privas
Maantiede
Kokonaispinta-ala:  7,95 km² 
Korkeus merenpinnasta:  220  m ja 803  m
Väestö
Väkiluku (2013):  586
Väestötiheys:  73,7 as./km² 
Muuta
Postinumero:  07000
 www.lyas.fr 
Lyas on kunta Ardèchen departementissa eteläisessä Ranskassa. Siellä on arviolta 586 asukasta (vuonna 2013) ja sen pinta-ala on 7,95 neliökilometriä.
Aiheesta muualla

Kuvia tai muita tiedostoja aiheesta Lyas Wikimedia Commonsissa
Lyasin verkkosivut (Arkistoitu – Internet Archive) (ranskaksi)
Malmö Arena

| Malmö Arena |
| --- | --- |


Rakennuksen tiedot
Sijainti:   Malmö, Ruotsi
Koordinaatit:  55°33′55″N, 12°58′34″E
Rakennustyöt aloitettu:  10. tammikuuta 2007
Avattu:  6. marraskuuta 2008
Omistaja:  Parkfast Arena AB
Arkkitehti:  MM Matsson Konsult AB
Käyttäjät
 Malmö Redhawks 
Katsojakapasiteetti
 13 000 (urheilutapahtumat) 15 500 (konsertit) 
Lisää rakennusartikkeleitaArkkitehtuurin teemasivulla
Malmö Arena on monitoimiareena, joka sijaitsee Malmössä Ruotsissa. Se on SHL-jääkiekkoseura Malmö Redhawksin kotiareena. Areenalla on pidetty muun muassa konsertteja ja erilaisia urheilutapahtumia. Urheilukäytössä katsojakapasiteetti on 13 000 ja konserttikäytössä enintään 15 500 henkilöä, tilaisuudesta riippuen.
Areenalla järjestettiin Eurovision laulukilpailu vuosina 2013 ja 2024.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
| 0 | 1 | 2 |
| --- | --- | --- |
| Edeltäjä: Bakı Kristal Zalı | Eurovision laulukilpailun isäntäareena 2013 | Seuraaja: B&W Hallerne |
| 0 | 1 | 2 |
| --- | --- | --- |
| Edeltäjä: Liverpool Arena | Eurovision laulukilpailun isäntäareena 2024 | Seuraaja: – |
Makropsia

Makropsia on neurologinen häiriötila, joka saa ihmisen näkemään kohteet suurempina kuin ne todellisuudessa ovat. Häiriö ei vaikuta silmän toimintaan, ainoastaan aivojen tapaan käsitellä näköinformaatiota. Makropsia saattaa johtua migreenistä, epilepsiasta tai psykoaktiivisista huumeista.
Saman tyyppistä häiriötilaa, jossa kohteet näkyvät todellisuutta pienempänä kutsutaan nimellä mikropsia.
Tämän lääketieteellistä aihetta käsittelevän artikkelin tarkoitus on tarjota vain yleistä tietoa aihepiiristä. Wikipedia ei anna lääketieteellistä neuvontaa.
HMS Zulu (F18)

| HMS Zulu |
| --- | --- |
 HMS Zulu

Aluksen vaiheet
Rakentaja:  Alexander Stephen and Sons, Govan
Kölinlasku:  10. elokuuta 1936
Laskettu vesille:  23. syyskuuta 1937
Palveluskäyttöön:  7. syyskuuta 1938
Poistui palveluskäytöstä:  uponnut 14. syyskuuta 1942
Tekniset tiedot
Uppouma:  1 850 t (standardi) 2 520 t (max)
Pituus:  115 m
Leveys:  11,1 m
Syväys:  2,7 m
Koneteho:  44 000 hv
Nopeus:  36 solmua (67 km/h)
Miehistöä:  190
Aseistus
Aseistus:  8 × QF 4,7" Mk XII -tykkiä kaksiputkisina CP Mk XIX -asennuksina 4 × QF 2 naulan ilmatorjuntatykki neliputkisena Mk VII asennuksena 2 × nelipiippuista Vickers .50" Mk II -ilmatorjuntakonekivääriä 4 × 21" (533 mm) torpedoputkea 2 × syvyyspomminheitintä
HMS Zulu (viirinumerot L18 ja joulukuusta 1938 F18) oli Britannian kuninkaallisen laivaston Tribal-luokan hävittäjä toisessa maailmansodassa.
Valmistus

Alus tilattiin 10. maaliskuuta 1935 vuoden 1935 laivasto-ohjelmassa Alexander Stephen and Sonsilta Govanista, missä köli laskettiin 10. elokuuta 1936. Alus laskettiin vesille 23. syyskuuta 1937 ja valmistui 7. syyskuuta 1938, jolloin valmistuskustannukset olivat 351 135 puntaa ilman Amiraliteetin toimittamia ase- ja viestijärjestelmiä. Aluksen valmistuminen viivästyi tykkitornien toimitusten myöhästymisen vuoksi.
Palvelus

Palvelukseen otettaessa alus liitettiin Välimeren laivaston 2. Tribal-hävittäjälaivueeseen. Syys-lokakuun vaihteessa hyväksyntätestien päätyttyä se siirtyi Portlandiin, missä koeajot jatkuivat marraskuulle. Miehistön koulutuksen päätyttyä alus siirrettiin Välimerelle ja liitettiin 18. marraskuuta Maltalla laivueeseensa. Alus osallistui laivaston harjoituksiin sekä erilaisiin partiointimatkoihin. Alus vieraili 5. huhtikuuta 1939 Palmassa.
Makrovirus

Makrovirus on tietokonevirus, joka on kirjoitettu makro-kielellä. Jotkin tietokoneohjelmat (erityisesti Microsoft Office -paketin ohjelmat) sallivat makrojen lisäämisen tiedostoihin, jotta tiettyjä toimintoja voitaisiin suorittaa automaattisesti ohjelman käytön yhteydessä. Tämä mahdollistaa erityisen väylän virusten leviämiselle. Juuri tästä syystä on vaarallista avata odottamattomia liitetiedostoja sähköpostia käytettäessä. Nykyaikaiset viruksentorjuntaohjelmat tunnistavat myös makroviruksia.
Makroskooppinen

| --- | --- |
:  Määritelmä: silmin nähtävissä oleva (olio tai ilmiö), toisin kuin mikroskooppinen 
: Wikipediassa ei tällä hetkellä ole varsinaista artikkelia aiheesta Makroskooppinen. Katso makroskooppinen Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Makronísi (Páros)

| --- | --- |
Sijainti:  37°00′17″N, 25°15′27″E, Páros Páros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,04 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Makronísi (kreik. Μακρονήσι) on pieni Kreikan saari, joka kuuluu Kykladien saariryhmään ja sijaitsee Pároksen saaren kaakkoispuolella. Saaren pinta-ala on noin 0,04 neliökilometriä ja se on asumaton (vuonna 2011). Hallinnollisesti Makronísi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Makronísi (Pátmos)

| --- | --- |
Sijainti:  37°21′41″N, 26°45′12″E, Pátmos Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,258 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Makronísi (kreik. Μακρονήσι) on pieni Kreikan saari, joka kuuluu Dodekanesian saariryhmään ja tarkemmin Arkoín saariin ja sijaitsee Arkoín kaakkoispuolella. Saaren pinta-ala on 0,258 neliökilometriä, ja se on asumaton (vuonna 2011). Hallinnollisesti Makronísi kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.
Makronísin kaakkoispuolella sijaitsee Kalóvoloksen saari. Molemmat ovat osa lintudirektiivin mukaista Natura 2000 -aluetta yhdessä muiden lähisaarten kanssa.
Lähdössä

| ”Lähdössä” Kapasiteettiyksikkö |
| --- | --- | --- |

Singlen tiedot
 Albumilta: Usko parempaan
 Julkaistu: 2004
 Formaatti: CD
 Tyylilaji: rap
 Kesto: 13.00
 Levy-yhtiö: Rähinä Records
Kapasiteettiyksikön muut singlet
| ”Usko parempaan” 2004 | ”Lähdössä” 2004 | ”Erobiisi” 2006 |
"Lähdössä" on rap-yhtye Kapasiteettiyksikön Usko parempaan -albumilta vuonna 2004 julkaistu toinen single. Kappale tuli tunnetuksi Tyttö sinä olet tähti -elokuvasta ja sen soundtrackilta. Single sisältää myös kappaleen instrumentaaliversion sekä Brandonin kanssa tehdyn kappaleen "Pelottaaks".
Kappaleet

Lähdössä
Pelottaaks (mukana Brandon)
Lähdössä (instrumentaali)
Lääkärikeskus Minerva

Minervan toimipiste Raumalla.
Lääkärikeskus Minerva on yksityinen suomalainen vuodesta 1988 Raumalla toiminut lääkärikeskus. Myöhemmin yritys avasi toimipisteen myös Euraan. Yrityksen toimitusjohtajana on Heimo Ylitalo, vastaavana lääkärinä Tapani Järvinen ja potilasasiamiehenä toimii Sari Salminen. Lääkärikeskus Minervassa on yli 50 vastaanottavaa lääkäriä.
Gustaf Nyström

Carl Gustaf Nyström.
Helsingin designmuseo.
Suomen Pankin konttori Viipurissa
Carl Gustaf Nyström (21. tammikuuta 1856 Helsinki – 30. joulukuuta 1917 Helsinki) oli suomalainen arkkitehti sekä Teknillisen korkeakoulun rehtori ja arkkitehtuurin professori.
Ura

Nyström valmistui arkkitehdiksi Suomen polyteknillisestä koulusta vuonna 1876. Hän oli yksi ensimmäisistä oppilaitoksen kouluttamista arkkitehdeista. Talven 1878–1879 hän opiskeli tehtaanjohtokunnan stipendiaattina arkkitehtuuria Wienissä. Nyström harjoitteli opettajansa Frans Sjöströmin arkkitehtitoimistossa ja tämän kuoleman 1885 jälkeen Nyströmistä tuli opettaja kouluun, joka oli 1879 vaihtanut nimensä Polyteknilliseksi opistoksi. Hän opetti aluksi rakennuskonstruktiota ja vuodesta 1885 hän oli rakennustaiteen vanhempi opettaja. Nyströmistä tuli professori 1896, ja hänen virkansa oli Suomen ensimmäinen arkkitehtuurin professuuri. Polyteknillisestä opistosta tuli 1908 Teknillinen korkeakoulu Nyströmin toimiessa oppilaitoksen rehtorina. Tyyliltään hän edusti uusrenessanssia. Turun taidemuseo on tosin selvästi kansallisromanttinen.
Nyströmin suunnittelemia rakennuksia

koristeelliset puutalot Helsingissä uran alkuvaiheessa
Annankadun kansakoulu, Helsinki 1881
Atlas-liiketalo, Aleksanterinkatu Helsinki
Helsingin Vanha kauppahalli 1889
Helsingin Kasvitieteellisen puutarhan Palmusali 1889
Helsingin yliopiston anatomisen laitoksen lisärakennus 1890
Valtionarkisto 1890
Säätytalo 1891
Helsingin talvipuutarha 1893
Designmuseo (alkujaan Läroverket för gossar och flickor) 1894
Dahlströmin palatsi 1895
Turun kauppahalli 1896
Helsingin yliopiston anatomisen laitoksen toinen lisärakennus 1897
Porin pakka- ja vaakahuoneen laajennus (nykyinen Porin taidemuseo) 1897
Suomen Yhdyspankin talo, Helsinki 1898, Aleksanterinkatu 36 B
Turun taidemuseo 1900
Tampereen ylioppilastalo (alkujaan Suomen Yhdyspankin talo) 1901, Kauppakatu 10
Helsingin Kasvimuseo 1903
Kallon majakka, Mäntyluoto 1903
Kajaanin rautatieasema 1904
Helsingin yliopiston fysiikan laitos 1910
Naisten kirurginen klinikka, Pietari 1912
Katajanokan tulli- ja pakkahuone, Helsinki 1901
Hangon voimakasiini
Helsingin yliopiston kirjaston Rotunda
Helsingin yliopiston fysiikan laitos
Lisäksi muun muassa Suomen Pankin konttorit Viipurissa, Kotkassa (nykyinen Kotkan Oikeustalo 1909), Porissa ja Turussa.
Kirjallisuutta

Jokinen, Teppo – Ripatti, Anna – Lukkarinen, Ville: Arvorakennusten arkkitehti: Gustaf Nyström suunnittelijana ja opettajana.  Helsinki:  Parvs, 2020.  ISBN 978-952-7226-64-3.
Aiheesta muualla

Kuvia tai muita tiedostoja aiheesta Gustaf Nyström Wikimedia Commonsissa
Rakennustaiteen museon esittely Nyströmistä (Arkistoitu – Internet Archive)
Kuvia Nyströmin Helsinkiin tekemistä rakennuksista. (Arkistoitu – Internet Archive)
Nyström, Gustaf hakuteoksessa Uppslagsverket Finland (2012). (ruotsiksi)
Kallon majakka Porin Mäntyluodossa.
Lääkärilehti

Lääkärilehti voi tarkoittaa seuraavia:
Suomen Lääkärilehti, Lääkäriliiton järjestö- ja ammattilehti
Potilaan Lääkärilehti, Suomen Lääkärilehden sisarjulkaisu
Kristillinen lääkärilehti, Suomen kristillisen lääkäriseuran (SKLS) jäsenlehti
Helsingin Lääkärilehti, vuosina 1953–2008 ilmestynyt Helsingin Lääkäriyhdistyksen lehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lääkärilehti”, voi hakea sivunnimihaulla, laajalla sivunnimihaulla tai tekstihaulla.
Lähdevita

| Lähdevita |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vitakasvit Potamogetonaceae
Suku::  Vidat Potamogeton
Laji::  coloratus
Kaksiosainen nimi
 Potamogeton coloratus  Hornem. 
Katso myös
   Lähdevita Wikispeciesissä   Lähdevita Commonsissa 
Infobox OKNimi-testi OKIUCN-testi OK: 
Lähdevita (Potamogeton coloratus) on vitakasvien (Potamogetonaceae) heimoon, vitojen (Potamogeton) sukuun kuuluva kasvilaji. Lähdevita voi risteytyä heinävidan (Potamogeton gramineus) kanssa.
Lähdevita on melko lyhytkasvuinen vesikasvi, ja sen varret voivat kasvaa noin 20–30 cm pitkiksi. Lähdevidan ylimmät lehdet ovat punertavia ja ruodillisia kelluslehtiä, joiden lehtiruodit ovat lehtilapaa lyhyempiä. Uposlehdet ovat kapeita ja niiden kielekekorvakkeet ovat melko lyhyitä. Lähdevidan kukinto on varren päässä sijaitseva, lyhyt ja tiivis tähkä.
Lähdevita kasvaa järvissä ja puroissa kalkkipitoisilla alueilla. Lähdevitaa tavataan eri puolilla Eurooppaa. Pohjoismaista lähdevitaa kasvaa vain Tanskassa sekä Ruotsissa Gotlannissa.
Lähdevidan tieteellisen nimen lajinimi (coloratus) tarkoittaa värjättyä ja viittaa lähdevidan punertavanvärisiin kelluslehtiin.
Aiheesta muualla

JSTOR Global Plants: Potamogeton coloratus (englanniksi)
Global Biodiversity Information Facility (GBIF): Potamogeton coloratus (englanniksi)
Malakan lippu

| Malakan lippu |
| --- | --- |
   
Suhde:  1:2
Malakan lippu on Malesian Malakan osavaltion tunnus. Lipun värit ja kuviot on kopioitu Malesian lipusta. Malesian lipusta poiketen Malakan lipussa on vain yksi punainen ja yksi valkoinen raita ja tähti on viisisakarainen.
Malakan lippu hollantilaisvallan aikaisen Stadthuysin edustalla.
Gravel-pyörä

Look-merkkinen gravel-pyörä.
Gravel-pyörä retkilaukuilla varustettuna.
Gravel-pyörä on leveärenkainen polkupyörä, joka soveltuu tavallista maantiepyörää paremmin sorateillä ajamiseen. Gravel-pyörät ovat syntyneet maantiepyöräilijöiden tarpeesta ajaa vaihtelevassa maastossa. Gravel-pyörien rakenteessa on yhdistelty maantiepyörän, cyclocross-pyörän ja maastopyörän ominaisuuksia. Gravel-pyörissä on yleensä käyrä ohjaustanko, jolla pyritään saavuttamaan aerodynaaminen ajoasento tasaisella ajettaessa. Gravel-pyörissä ei useimmiten ole jousitusta rungossa tai etuhaarukassa, vaan jousto saavutetaan pyörän leveillä renkailla. Gravel-pyörät ovat etenkin pyöräretkeilijöiden suosiossa niiden monikäyttöisyyden ja nopeuden ansiosta.
Vaikka polkupyörillä on käytännössä aina ajettu sorateillä, niin gravel-pyöräily viittaa nimenomaan 2000-luvulla Yhdysvalloissa syntyneeseen trendiin, jossa maantiepyöräilijät siirtyivät ajamaan entistä enemmän hiekkateillä, jotka ovat vähemmän liikennöityjä, ja joissa on helpompi järjestää ajotapahtumia. Gravel-pyöräily eli soratiepyöräily on kasvattanut suosiotaan 2020-luvulla maailmanlaajuisesti ja se on saanut monet polkupyörävalmistajat kehittämään omat gravel-pyörämallinsa. Gravel-ajotapahtumia on syntynyt useita, etenkin Yhdysvalloissa, jossa maaseudulla on paljon sorapäällysteisiä teitä, jotka kulkevat peltojen välissä tai metsäalueilla. Suomen tie- ja reittiverkosto sopii gravel-pyöräilyyn hyvin, joten laji on kasvattanut suosiotaan myös Suomessa, ja lajiin liittyviä reittejä ja tapahtumia on alettu kehittämään.